**Strandveiðar:**

1. Taka þarf stoppdagana í burtu (föstudag, Laugardag og sunnudag) og leyfa mönnum að ráða hvenær þeir taka sína 12 daga.
2. Minnka þarf kolefnissporið með því að leyfa mönnum að koma með meira í land en skammtinn ef þeir hafa tök á því og dregst það þá frá í hlutfalli af 12 dögunum eða heildar mögulegum mánaðarskammti. Í ár hafa menn þurft að sækja langt út og olíueyðsla eftir því og uppundir 300L fyrir 770 kg er of mikið.
3. Ástæðulaust er að reka menn í land ef ais tækið dettur út, þar sem menn tilkynna sig út.

Eins og aðrir sem eru ekki strandveiði bátar og ekki reknir í land geta þeir sent staðsetningu á 2 tíma fresti.

**Skelbætur og aðrar viðlíka bætur:**

1. Ættu ekki að eiga rétt á sér lengur en atvinnuleysis bæturnar sem hásetinn fékk.

**Sértækur byggðakvóti:**

Til að teljast gjaldgengir sem móttakendur byggðakvóta skulu skip og útgerðir sem eru kvótahafar fyrir, vera með sýnar heimildir ósnertar af leigumarkaði, það er að segja óheimilt er að leigja frá sér heimildir án þess að leigja til sín sömu tegundir aftur til að standa á núlli, ekki skal vera hægt að leika þann leik að leigja frá sér dýrari tegundir og fylla á þorskígildin með ódýrari eins og gert hefur verið hingað til með þorsk og ufsa.

Þetta á líka að eiga við um tengda aðila því eins og dæmin sýna er vinnslan oft á sinni kennitölu og kvótinn á annari en eigendurnir þeir sömu. Og þar af leiðandi geta þeir braskað og brallað með eigin kvóta þegar vinnslan fær í hendurnar svona ríkisstyrk í formi sértækskvóta.

Allir bátar byggðarlags ættu að vera gjaldgengir til að fá hlut af sértækum **en einungis kvótahafar mega spila með samkvæmt núverandi reglum.**

**Almennnur byggðakvóti:**

Til að stuðla að byggðafestu og nýliðun þarf að snúa núverandi kerfi við þannig að stutt sé meira við þann sem minnstar hefur heimildirnar, núverandi kerfi þar sem stórum hluta er úthlutað eftir veiðireynslu gengur útá að fóðra þann sem stærstar hefur heimildirnar. Og gefur honum færi á að braska með eigin heimildir.

Mótframlag getur verið þröskuldur ef þú hefur ekki heimildir eða getur ekki nýtt strandveiðiafla sem mótframlag.

**Það er alveg spurning um að minnka eða sleppa þessu mótframlagi sér í lagi hjá kvótalausum.**

**Tillögur að breyttum úthlutunarreglum almenns byggðakvóta.**

Tillaga 1.

Til að teljast gjaldgengir sem móttakendur byggðakvóta skulu skip og útgerðir sem eru kvótahafar fyrir vera með sýnar heimildir ósnertar af leigumarkaði, það er að segja óheimilt er að leigja frá sér heimildir án þess að leigja til sín sömu tegundir aftur til að standa á núlli, ekki skal vera hægt að leika þann leik að leigja frá sér dýrari tegundir og fylla á þorskígildin með ódýrari eins og gert hefur verið hingað til með þorsk og ufsa.

1. Skipta skal 50% af úthlutun byggðarlags jafnt á alla báta sem sótt hafa um, skráðir eru í byggðarlaginu og hafa leyfi til fiskveiða í atvinnuskyni.
2. Þau 50% sem eftir standa skulu fara í leigupott sem er í höndum byggðarlags og úr honum geta þeir aðilar sem rétt hafa á byggðakvóta fengið leigt gegn 1/4 af markaðsverði þegar þeirra veiðiheimildir eru uppurnar. Jafnræðis skal gætt við útleigu úr þessum potti.

Kaupandinn skal standa skil á leiguverðinu til byggðarlagsins.

1. Ef útséð er að úthlutun muni ekki nást, skal viðkomandi skila því sem ekki næst í leigupott byggðarlags ellegar greiða leigugjald fyrir það sem brennur inni.
2. Úthlutun skal fara fram í byrjun fiskveiðiárs. **Ef** skila á mótframlagi eins og hefur tíðkast hafa menn tíma til þess fram að næsta fiskveiðiári.
3. Lágmarksverð fyrir byggðakvóta skal vera markaðsverð mínus kostnaður. *Verðlagsstofuverð á að endurspegla 80% af markaðsverði en gerir það ekki og er ekki raunhæft*

Tillaga 2.

5.3% verða sett í einn leigupott sem þeir geta sótt í sem eru búnir með sínar heimildir. Leigan verður markaðsbundin ¼ af markaðsverði. Leigutekjurnar væri síðan hægt að nota til að styðja við byggðirnar á annan hátt en gert er í dag …. Sýnt er að núverandi kerfi eykur ekki byggðafestu.

Sennilega er nauðsynlegt að vernda Strandveiðikerfið þar sem það er eina opna kerfið fyrir nýliðun og er viss partur af þjóðarréttindum.

Tillaga 3.

Almennur og sértækur byggðakvóti verður settur í form ívilunar þar sem allir dagróðrar bátar fá ívilun ef þeir gera upp í byggðarlaginu og til vinnslu á svæðinu.

Tillaga 4.

Allt sett í strandveiðikerfið og það eflt til muna 😊

**Verðlagsstofa** (kapítuli út af fyrir sig)

Viðmiðunarverð Verðlagsstofu er súrasta eplið í þessu öllu, því það er ekki að skila því sem til er ætlast, það er að segja að verja hag sjómanna í fisksölu milli tengdra aðila… og er frekar orðið verkfæri fiskkaupanda til að halda verði niðri

**Verðlagstofuverð ætti að leggja niður með tilliti til byggðakvóta þar sem ekki er verið að tala um sölu milli tengdra aðila**….. eða í það minnsta á gera það raunhæft.

það ætti ekki að þurfa 9 manna nefnd til að finna út 80% af markaðsverði.

***Fh. IES1 ehf. 450109-0450***

***Útgerðaraðili Suðureyri / Súðavík***

***Sigfús Bergmann Önundarson 250768-3899***

***+354 7722125***